ভারতীয় হওয়ায় ICC-র CEO-কে ভিসা দিল না বাংলাদেশ!

ওয়েব ডেস্ক : বাংলাদেশে (Bangladesh) হিন্দুদের উপর নির্মম অত্যাচার। সেই ঘটনার পর ভারতীয় ক্রিকেট কন্ট্রোল বোর্ড (BCCI) ২০২৬ সালের আইপিএল মরশুম থেকে বাদ দিয়েছে বাংলাদেশের পেসার মুস্তাফিজুর রহমানকে। কিন্তু, সেই ঘটনার পর ভারতে না খেলতে আসার সিদ্ধান্ত নেওয়া হয়েছে বাংলাদেশ ক্রিকেট বোর্ডের (BCB) তরফে। এর কারণে দুই দেশের ক্রিকেট বোর্ডের মধ্যে তীব্র সংঘাত চলছে। বিশেষ করে টি-টোয়েন্টি বিশ্বকাপের (T20 World Cup 2026) ঠিক আগে যে বিরোধ শুরু হয়েছে, তা আপাতত থামার কোনও লক্ষণ নেই।

এমন পরিস্থিতিতে বাংলাদেশের আসার কথা আন্তর্জাতিক ক্রিকেট কাউন্সিলের (ICC) প্রতিনিধিদের। বাংলাদেশ (Bangladesh) যাতে ভারতে খেলতে আসে তা নিয়ে বোঝানোর চেষ্টা করা হতে পারে। কিন্তু সমাজমাধ্যমে দাবি করা হচ্ছে, আন্তর্জাতিক ক্রিকেট কাউন্সিলের প্রধান নির্বাহী কর্মকর্তা কথা সিইও-কে ভিসা দিতে অস্বীকার করেছে বাংলাদেশ। তিনি একজন ভারতীয় বলেই এমনটা করা হয়েছে বলে দাবি করা হয়েছে।

আরও খবর : ওয়াটার পিউরিফায়ার নিয়ে ইন্দোরে শুভমন! নেপথ্যে কি জলদূষণ?

প্রসঙ্গত, বাংলাদেশের সঙ্গে অনেক অনলাইন বৈঠক করেছে আইসিসি (ICC)। কিন্তু তাতে বরফ গলেনি। তার পর বাংলাদেশেই গিয়ে এই বিষয়টি মীমাংসা করতে চাইছে আন্তর্জাতিক ক্রিকেট কাউন্সিল। তার জন্য বাংলাদেশে প্রতিনিধি দল পাঠানোর কথা। কিন্তু অভিযোগ, সে দলে থাকা সিইও সংযোগ গুপ্তকে ভিসা দিতে অস্বীকার করেছে বাংলাদেশ। তবে এই দাবি নিয়ে আইসিসি-র তরফে কিছু বলা হয়নি। সেই কারণে কলকাতা টিভিও এই দাবি সত্যতা নিশ্চিত করেনি।

জানা যাচ্ছে, বাংলাদেশের সঙ্গে বৈঠকে পূর্বনির্ধারিত সূচি বজায় রাখার বিষয়েই আলোচনা হবে। ভারতে তাদের খেলোয়াড়দের নিরাপত্তা নিয়ে কোনও সমস্যা হবে না বলেও, আশ্বাস দেওয়ার চেষ্টা করবে আইসিসি। তবে কী কী নিয়ে কথা হতে পারে তা নিয়ে আইসিসি বা বাংলাদেশ ক্রিকেট বোর্ডের তরফে কোনও বিবৃতি দেওয়া হয়নি।